cyanic-selkie/wikianc huggingface dataset:
Fiona Apple
Oppdagelse og tidligere karriere
Apple ble intrudusert til musikkindustrien i 1994 når hun ga en demotape med sangene «Never Is a Promise», «Not One of Those Times» og «He Takes a Taxi» til sin venn som var barnevakt for musikkpublisisten Kathryn Schenker. Schenker ga tapen videre til Sony Music direktøren Andy Slater. Apples altstemme, pianokunnskap og tekster bet han seg merke i og Slater ga henne en platekontrakt.
Apples kunnskaper som musiker og musikkskriver, samtidig med sitt sterke bilde av ei problematisk kvinne, gjorde at hun ble ganske kjent i USA bare noen månender etter at hennes første låter startet å bli spilt i radio og tv. Fiona Apples første storsuksess kom med sangen og musikkvideoen til Criminal, som viste henne i en sensuell atmosfære. For denne videoen vant hun en MTV Video Music Award som beste nykommer.
Tehuacán
Tehuacán er en by og en kommune sørøst i den meksikanske delstaten Puebla. Den ligger 130 km fra byen Puebla, på 1 676 meters høyde over havet. Navnet kommer fra nahuatl og betyr «gudenes sted». Byen hadde 331 526 innbyggere i 2002. Klimaet er tørt og halvtørt.
Området er kjent for sin produksjon av naturlig kullsyreholdig mineralvann. I meksikansk dagligtale brukes ofte begrepet Tehuacán om alle typer kullsyreholdig mineralvann, uavhengig av merke.
Kalanderlerke
Kalanderlerke (vitenskapelig navn Melanocorypha calandra) er en fugl i slekten Melanocorypha i lerkefamilien.
Utbredelse
Den finnes i middelhavsområdet og øst til Afghanistan og Kirgisistan: i Afghanistan, Albania, Algerie, Armenia, Aserbajdsjan, Bosnia-Hercegovina, Bulgaria, Egypt, Frankrike, Georgia, Hellas, Iran, Irak, Israel, Italia, Jordan, Kasakhstan, Kirgisistan, Kroatia, Libanon, Libya, Moldova, Montenegro, Marokko, Nord-Makedonia, Portugal, Republikken Kypros, Romania, Russland, Serbia, Slovenia, Spania, Syria, Tadsjikistan, Tunisia, Tyrkia, Turkmenistan, Ukraina og Usbekistan.
Underarter
Det er beskrevet fire underarter av kalanderlerke :
Fagerstrand
Fagerstrand er et tettsted i Nesodden kommune i Viken. Med innbyggere per 1. januar, er Fagerstrand det nest største tettstedet på Nesodden. Fagerstrand er det tettstedet som ligger lengst sør på Nesodden og grenser til nabokommunen Frogn. Tettstedet Fjellstrand ligger omtrent åtte kilometer nord for Fagerstrand, og det er ca. 17 kilometer nordover til kommunesenteret Nesoddtangen.
Stedet
Fagerstrand ligger sentralt til i forhold til Oslo. Det tar en time å reise til Oslo via buss og båt. Alternativt 45-55 minutter med direktebussen som har to avganger tur/retur i rushtiden.
På Fagerstrand er det mange bademuligheter, og det finnes oppmonterte stupebrett og flytebrygge langs sjøkanten. Populære fritidssysler er fiske og båtlivet.
Det finnes to skoler på Fagerstrand, Myklerud skole og Bakkeløkka ungdomsskole. Bakkeløkka ungdomsskole vant skolebyggsprisen i 2002 og ble i 2005 demonstrasjonsskole.
«Fagerstrand» var også navnet på et fjernsynsprogram som ble filmet på Fagerstrand og sendt på TV 2 i første halvdel av 2005. Dette var et realityprogram som handlet om 12 forskjellige par som skulle samarbeide om å bygge et hus.
Fjellkalanderlerke
Fjellkalanderlerke (vitenskapelig navn Melanocorypha bimaculata) er en fugl i lerkefamilien.
Fagerstrand
Stedet
Stedet byr på varierte naturopplevelser og har mange strandområder, men også skogsområder. Merkede turstier til blant annet Tjernsbråtan hvor det ligger en speiderhytte.
Fjellkalanderlerke
Utbredelse
Den forekommer i Afghanistan, Armenia, Aserbajdsjan, Bahrain, De forente arabiske emirater, Egypt, Eritrea, Etiopia, India, Iran, Irak, Israel, Jordan, Kasakhstan, Kina, Kuwait, Kirgisistan, Libanon, Oman, Pakistan, Republikken Kypros, Saudi-Arabia, Sudan, Syria, Tadsjikistan, Tyrkia, Turkmenistan og Usbekistan.
Fagerstrand
Historie
Fagerstrand var opprinnelig navn på eiendommen som ligger rett ovenfor badestranda. Opprinnelig hete denne Grisebu, men i forbindelse med en eiendomsoverdragelse rundt år 1900 ble det endret til Fagerstrand, som så kom på kartet, og er etter hvert blitt navn på hele tettstedet.
Fagerstrand Idrettsforening
Fagerstrand IF (FIF) ble stiftet i 1968 og er en lokal klubb med eget klubbhus ved Myklerudbanen. Klubben hadde ved utgangen av 2005 462 medlemmer som var aktive i en eller flere grupper. Fotball, innebandy, håndball, allidrett og styrke.
Vennastranda
Vennastranda eller Ytre Snillfjord er ei bygd i Snillfjord i Heim kommune i Trøndelag, og omfatter grendene Berdal, Forra, Hyllberget, Ven, Volden, Selnes, Skårill og Vuttudal.
Vennastranda ligger 16 km fra handelsstedet Kyrksæterøra. Den 1. januar 2020 ble Vennastranda slått sammen med Hemne og Halsa kommuner til nye Heim kommune.
Det drives landbruk i bygda, og både hest, sau, ku og gris er representert.
Bygda har mange lag og foreninger, og har også et eget ungdomshus. Den har også et eget revylag som heter Vennastranda Revylag. Idrett foregår gjennom Ytre Snillfjord IL.
Hvitvingelerke
Hvitvingelerke (vitenskapelig navn Melanocorypha leucoptera) er en fugl i slekten Melanocorypha i lerkefamilien.
Utbredelse
Arten er delvis en trekkfugl. Om sommeren hekker den på steppene fra Volga østover til Altaj. Om vinteren forlater den de nordøstligste områdene, og mange overvintrer på steppene vest for Volga og i landene sør for Det kaspiske hav. Hvitvingelerke forekommer i Aserbajdsjan, Kina, Iran, Kasakhstan, Mongolia, Russland, Turkmenistan, Ukraina og Usbekistan.
Good Vibrations
«Good Vibrations» er en sang med The Beach Boys. Sangen ble skrevet og produsert av Brian Wilson med tekst av Wilson og Mike Love. Sangen ble gitt ut på singel 10. oktober med «Let's Go Away for Awhile» som B-side. Singelen ble bandets tredje førsteplass på Billboard Hot 100 i USA og deres første som toppet UK Singles Chart i Storbritannia. I Norge kom singelen på 2.-plass på VG-lista. Sangen ble gitt ut som enkeltstående singel og ikke i forbindelse med noe album. «Good Vibrations» kom etter hvert med på albumet Smiley Smile, som ble utgitt elleve måneder etter singelen.
Sangen kom på 6.-plass på musikkmagasinet Rolling Stones liste over de «500 beste sangene gjennom tidene». Sangen er også med på Rock and Roll Hall of Fames liste over 500 sanger som har formet rock and roll.
Bakgrunn
Ifølge Brian Wilsons selvbiografi I Just Wasn't Made for These Times skal hans mor ha fortalt ham at hunder kan føle folks «vibrasjoner», og at de bjeffer på folk med «dårlige vibrasjoner» («bad vibrations»). Wilson gjorde dette om til en generell tanke om vibrasjoner og at dette også kunne gjelde følelser, og Mike Love nevnte uttrykket «gode vibrasjoner» («good vibrations»).
Sangen ble spilt inn under 17 innspillingsøkter i fire forskjellige studioer i løpet av tre perioder i 1966. Den første økten ble påbegynt 17. februar, men sangen ble midlertidig lagt til side 25. februar til fordel for arbeidet med Pet Sounds. De andre medlemmene av The Beach Boys var forundret over at Brian Wilson ikke ønsket å ha med sangen på det nye albumet. Nye innspillinger ble gjort mellom 24. mai og 18. juni, etter utgivelsen av Pet Sounds, men nok en gang ble sangen lagt unna. Fra 24. august ble de siste innspillingene startet, og i september ble 90 timer med bånd gjennomhørt og redigert ned til sangens tre minutter og 39 sekunder. Det ble også benyttet uvanlige instrumenter til popmusikk å være, blant annet cello og theremin.
Wilson og tekstforfatteren Tony Asher, som skrev tekstene til de fleste av sangene på Pet Sounds, skrev en tekst tidlig i 1966. Etter at Pet Sounds var ferdig innspilt møtte Wilson Van Dyke Parks og ville at han skulle skrive en ny tekst til sangen, men Parks avslo. Teksten som ble innspilt, ble skrevet av Wilson og Mike Love i slutten av august 1966.
Da Wilson spilte inn albumet SMiLE i 2004 foreslo hans kone, Melinda, at han skulle bruke Ashers opprinnelige tekst til sangen. Deler av Loves tekst ble beholdt: åpningslinjen «I, I love the colorful clothes she wears» og refrenget, «I'm pickin' up good vibrations, she's giving me excitations ...».
Mottagelse og ettermæle
«Good Vibrations» ble møtt med gode kritikker i musikkpressen, mens tilhengere av bandets surfe og bil-låter var skeptiske. Blant andre Pete Townshend fra The Who ble bekymret for at det skulle komme mange overproduserte sanger fremover. Men publikum generelt kjøpte singelen, som ble en stor hit verden over.
I ettertid har sangen kommet høyt opp på lister over tidenes beste sanger, med blant annet 1.-plass på musikkmagsinet Mojos liste over tidenes 100 beste sanger, 6.-plass på Rolling Stones liste over tidenes 500 beste sanger og 3.-plass på en tilsvarende liste på acclaimedmusic.net.
Personell
Studiomusikere
Heidemarie Wieczorek-Zeul
Heidemarie Wieczorek-Zeul (født 21. november 1942 i Frankfurt am Main) er en tysk politiker (SPD). Hun var Tysklands minister for økonomisk samarbeid og utvikling fra 1998 til 2009. I perioden 1974–1977 var hun leder av SPDs ungdomsorganisasjon Jusos.
Utdannelse og yrke
Heidemarie Wieczorek-Zeul tok lærerutdannelse i Frankfurt med fagene engelsk og historie fra 1961 til 1965. Fra 1965 til 1974 og fra 1977 til 1978 arbeidet hun som lærer.
Parti
I 1965 ble hun medlem av SPD. Fra 1974 til 1977 var hun leder for Jusos, og ble i denne perioden kjent som «røde Heidi». Hun har vært medlem av SPDs føderale styre siden 1984. Fra 1987 til 1999 var hun leder for SPDs lag i det sydlige Hessen. Hun stilte til valg som SPD-leder mot Rudolf Scharping og Gerhard Schröder, men ble ikke valgt. Fra 1993 til 2005 var hun nestleder i SPD.
Parlamentsmedlem
Fra 1968 til 1972 var hun medlem av bystyret i Rüdelsheim. Ved det første valget til Europaparlamentet i 1979 ble hun europaparlamentariker. Hun var medlem av Europaparlamentet frem til hun i 1987 ble innvalgt i Forbundsdagen. Hun var europapolitisk talskvinne for SPD-fraksjonen fra 1987 til 1998.
Offentlige verv
Den 27. oktober 1998 ble hun utnevnt til føderal minister for økonomisk samarbeid og utvikling i Gerhard Schröders kabinett.
Fedora
Fedora har flere betydninger:
Milano–Sanremo 2008
Milano-Sanremo 2008 ble avholdt 22. mars 2008, og var den 99. utgaven av rittet. Løypen var 3 km lengre enn i 2007, etter at en klatring opp Le Mànie p.g.a. veiarbeid på den tradisjonelle strekningen. Veiarbeidet sørget også for at rittet ble avsluttet på Lungomare Italo Calvino og ikke på Via Roma som vanlig.
Qibya-massakren
Qibya-massakren var en massakre utført av israelske styrker i den palestinske landsbyen Qibya på Vestbredden i 1953. Massakren ble gjennomført av den israelske kommandostyrken Enhet 101, som var ledet av den 25-årige majoren Ariel Sharon. Aksjonen var godkjent av statsminister David Ben-Gurion. Om natten den 15. oktober angrep den nyopprettede israelske Kommandoenhet 101 grenselandsbyen. Da enheten kom fram, sprengte de hus for hus. I alt ble 69 av landsbybeboerne drept, tre fjerdedeler av dem kvinner og barn. 45 hus, en skole og en moske ble ødelagt i angrepet.
Det ble fra israelsk hold hevdet at soldatene gjorde for dårlig forarbeide når det gjaldt å evakuere beboerne. Dette står imidlertid i kontrast til ordren til Sharon som var "maximal killing and damage to property". Andre rapporter som omhandler planleggingen av angrepet snakker om å rydde husene for folk ved hjelp av granater og skyting. I en rapport, skrevet etter en åstedsgranskning under FN, ble det konkludert med at innbyggerne ble tvunget til å bli værende i husene sine grunnet israelsk ildgivning mot dem.
Israel møtte internasjonal fordømmelse etter massakren, blant annet fra FNs sikkerhetsråd og USA. USA stanset i tillegg all økonomisk bistand til Israel for en kortere periode.
Bakgrunn
Det er antatt at massakren var en hevnaksjon etter at palestinske militante noen dager tidligere hadde kastet en granat inn vinduet på et hus og tok livet av jødisk kvinne og hennes to barn i den israelske byen Yahud. Det ble imidlertid aldri funnet noen beviser som tydet på at drapsmennene kom fra Qibya. Det ble konkludert at jordanske terrorister stod bak angrepet, og kommandoenhet 101 fikk i oppdrag å hevne angrepet. Det er videre antatt at det var en del av de såkalte «Gjengjeldelsesoperasjonene», som hadde som mål å la de arabiske landene «betale en høy pris» for aksjoner gjennomført fra deres territorium.
Ifølge tidligere Time korrespondent i Jerusalem, Donald Neff, ble det israelske angrepet iverksatt som en maktdemonstrasjon overfor araberne.
Hanne Hedelund
Hanne Hedelund Nielsen (født 20. juni 1957) er en dansk skuespiller. Hun er utdannet ved skuespillerskolen ved Odense Teater i årene 1984–87. Hedelund har senere hatt en rekke roller ved teatret.
Vieques
Vieques er en øy og kommune tilhørende Puerto Rico i Karibia. Vieques ligger 13 km øst for hovedøya og er 34 km lang og 6 km bred. Den hadde 9 301 innbyggere i 2010. Øya ble sammen med resten av Puerto Rico amerikansk i 1898 etter Spanias nederlag i Den spansk-amerikanske krig. Administrasjonssenteret og den eneste byen på øya er Isabel Segunda, som befinner seg på nordsida.
Historie
Øyas første beboere var taínos. De første kolonisatorene som ankom var franskmenn, men kongen av Spania betraktet Vieques som en del av sitt domene, så franskmennene ble utvist (1647). Spanjolene hadde ingen eller bare kortvarige bosettinger der, så øya var i koloniforstand en utpost, nærmest lovløs.
Øya fikk også stor oppmerksomhet som mulig koloni fra Skottland, og etter flere forsøk på å få kjøpt øya ikke førte frem, foretok en skotsk flåte på vei til Panamaeidet landfall i 1698 og tok øya i besittelse for  Company of Scotland Trading to Africa and The Indies. Skots overhøyhet viste seg imidlertid å være kortvarig, for kort etter dukket det opp et dansk skip som gjorde krav på øya for sitt land. Fra 1689 til 1693 ble øya kontrollert av Brandenburg-Preussen som Krabbeninsel, hvorfra det engelske navnet Crab Island kommer.
Senere kom engelskmennene, som bygde et fort; men i 1718 ble også de foredrevet fra øya. Spania beordret bygging av et fort for å avskjære andre europeiske interessenter fra å gjøre krav på øya.Fra rundt år 1800 ble det permanent spansk bosetting der. I 1843 ble byen Isabel II etablert (det senere hovedstadsområdet Vieques).
Øya ble sammen i kraft av Parisavtalen likesom resten av Puerto Rico amerikansk i 1898 etter Spanias nederlag i Den spansk-amerikanske krig.
Siden 1952 utgjør den en del av Puerto Rico (Estado Libre Asociado de Puerto Rico). Puerto Rico er en selvstyrende assosiert delstat til USA.
US Navy på Vieque
Den amerikanske flåten hadde militærøvelser på Vieques. Etter att en sikkerhetsvakt ved navn David Sanes ble drept av en marinebombe, kjempet folk for å fordrive flåten fra Vieques. Den 1. mai 2003 beordret på grunn av demonstrasjonene president George W. Bush, i samforstand med guvernør Sila Calderón, flåten til å forlate Vieques.
Den amerikanske føderale regjering sikret imidlertid sitt hegemoni på øya ved å overføre makt og kontroll over hele det store territoriet (66 % av øya) til United States Fish and Wildlife Service.
Ikke inntektsgivende eiendommer
Ikke inntektsgivende eiendommer er særlige eiendommer som det ikke skattes fra, og i henhold til statsbudsjettet omfatter disse følgende:
Taniquetil
Taniquetil (Quenya for høy hvit topp ) er et fiktivt fjell fra J.R.R. Tolkiens Midgard. Det er det høyeste fjellet i Arda og det ligger i en del av Pelóri, ved Valinors kyst. På toppen av dette fjellet ligger Ilmarin. Det var herfra at Manwë og Varda så ut over hele Arda til og med over Morgenens porter.
Drektighet
Drektighet er et uttrykk som er synonymt med svangerskap hos pattedyr. Dyr som blir gravide kalles gjerne drektige. Drektighetstiden (svangerskapet) beskriver tidsrommet mellom eggcellenes befruktning og avkommets fødsel. Drektighetsperioden inngår således i metøstrus (den såkalte etterbrunsten), som dessuten også omfatter selve fødselen og dieperioden i etterkant. Metøstrus er en del av den seksuelle syklusen hos pattedyrene.
Hunner blir befruktningsdyktig når eggløsning skjer i østrus. Zygote oppstår etter naturlig parring eller assistert befruktning (inseminering), dersom hannens spermier befrukter (smelter sammen med) hunnens eggceller. Noen arter har såkalt embryonisk diapause, en pause i utviklingen av zygoten som utsetter implantasjonen til livmoren. Når diapauser inntrerer øker således den totale drektighetstiden. Zygoten vil etter dette gjennomgå celledelinger og bli implantert i livmoren og utvikle seg til et foster. Drektighetsperioden, som også varierer i forhold til art og individ, er en del av hunnens seksuelle syklus i metøstrus (som også består av selve fødselen og dieperioden).
Pseudograviditet
Skinndrektighet er et uttrykk som er synonymt med innbilt graviditet, men tilstanden regnes ikke som en sykdom, fordi den kan forklares med naturlige hormonelle endringer. Tilstanden forsvinner gjerne spontant (av seg selv) etter en tid og medfører sjelden ettervirkninger.
Skinngravide dyr kan oppvise alle tegn på svangerskap, også hormonelle. Dette kan omfatte alt fra opphovning av jurene og melkeproduksjon til vektøkning. Opphovning av jurene fører gjerne til at dyret slikker på dem, og derigjennom stimulerer til økt melkeproduksjon. Årsaken(e) er fortsatt uklar(e), men tilstanden vil som regel gjenta seg etter neste brunst. Dyr som har født et kull blir normalt aldri pseudogravid, slik at dette kan være en løsning på problemet for kjæledyr. Likeledes vil sterilisering effektivt sette en stopper for tilstanden.
Aljaksandr Kutsjynski
Aljaksandr Kutsjynski (Аляксандр Кучынскі) (født 27. oktober 1979 i Minsk) er en belarusisk, tidligere profesjonell syklist.
Aljaksandr Kutsjynski begynte sin karriere i 2004 hos det italienske sykkellaget Amore e Vita. I sitt første år vant han Giro d'Abruzzo, en etappe av Slovenia rundt og det franske endagsrittet Châteauroux-Classic de l'Indre. Året etter tok han hjem sammenlagtseieren i Boucles de la Mayenne og ble belarusisk landeveismester. I 2006 syklet Kutsjynski for det italienske kontinentallaget Ceramica Flaminia. I dette året ble han nr. 2 på en etappe av Giro del Trentino og han vant Memorial Oleg Dyachenko.
Ferdinand Lassalle
Liv og virke
Han ble født i en jødisk familie i Breslau, og studerte historie og filosofi i Breslau og Berlin fra 1842 til 1846. Han gikk inn for allmene valg, og var i motsetning til Karl Marx, også tilhenger av et sosialt og demokratisk innrettet kongerike.
Ferdinand Lasalle representerte i en nesten tiårig skilsmisseprosess Sophie Josepha grevinne von Hatzfeld-Trachenberg og bodde 1850/51 i grevinnens byhus i Düsseldorf.
Han grunnla partiet Allgemeiner Deutscher Arbeiterverein (ADAV) den 23. mai 1863, som regnes som opprinnelsen til SPD.
Lassalle døde 39 år gammel, tre dager etter en duell med den rumenske adelsmannen Iancu Racoviță, forloveden til diplomatdatteren Helene von Dönniges, som Lassalle var forelsket i.
Han ble begravet på den jødiske gravlunden («Jüdischer Friedhof») i Breslau.
Klemens III
Klemens III (latin for «mild») (født 1130 i Roma, død 27. mars 1191) var pave fra den 19. desember 1187 til sin død. Opprinnelig het han Paolo Scolari.
Klemens III var ved sitt valg i 1187 kardinalbiskop av Praeneste, dagens Palestrina, og han ble valgt to dager etter at Gregor VIII døde i Pisa. Klemens overførte i 1188 pavestolen fra Pisa til Roma, og greide i 1189 å gjenopprette freden mellom kirken og keiserdømmet.
Virke
Kun noen måneder før Klemens ble valgt til pave, hadde den muslimske hærføreren Saladin beseiret den kristne korsfarerhæren i slaget ved Hattin, og deretter erobret hovedstaden - den hellige byen Jerusalem - i kongedømmet Jerusalem. Klemens plasserte seg da i spissen for korstogsbevegelsen og greide å få den tysk-romerske keiser Fredrik Barbarossa, kong Filip II August av Frankrike, og Englands konge, Rikard Løvehjerte, til å ta korset i 1188. Resultatet var det tredje korstog, men Klemens selv døde i mars 1191 uten å få oppleve fredsavtalen i 1192.
Han endret det den skotske kirkes posisjon. Tidligere var den underlagt den engelske erkebiskopstolen i York, nå hørte den i stedet inn under pavestolen. Til gjengjeld gjorde Klemens den tyske keiser Henrik rasende ved å skjenke kongedømmet Sicilia til Tancred I. Krisen ble akutt da paven døde i 1191.
Pavens brev i Riksarkivet
I Riksarkivet oppbevares et brev fra pave Klemens til alle norske geistlige datert 28. januar 1189. Det er det eldste brev som omhandler Norge, og bevart i norske samlinger. I brevet forbyr paven geistlige å delta i krigshandlinger med våpen i hånd. Deres oppgave i felten skal være å gi syndsforlatelse og dele ut sakramenter til døende. Brevet er skrevet på eselskinn, og skriften er karolingisk diplomskrift.
Referanser
<References />
Kennilworthy Whisp
Minor characters associated with Quidditch Kennilworthy Whisp Kennilworthy Whisp
Egil Johnsen
Egil Johnsen er en norsk handikappidrettsutøver som har deltatt i paralympiske vinterleker to ganger, der han vant én bronsemedalje i ispigging under Paralympiske vinterleker 1980. Han deltok også åtte år senere i langrenn i de paralympiske vinterlekene.
Hans Jørgen Hansen
Hans Jørgen Hansen (født 6. oktober 1879, død 10. desember 1966) var en dansk sportsutøver som deltok i de olympiske leker 1920 i Antwerpen. Hansen vant en olympisk sølvmedalje i landhockey under OL 1920 i Antwerpen. Han var med på det danske laget som kom på andreplass i landhockeyturneringen bak Storbritannia. Fire lag deltok i turnering og det ble spilt en enkeltserie der alle lagene møtte hverandre en gang. Danmark tapte første kampen mot Storbritannia med 1-5 men vant siden kampen mot Frankrike med 9-1 og i siste kampen beseiret de Belgia med 5-2. Turneringen ble spilt i perioden 1. til 5. september 1920.
Morten Aasbø
Morten Aasbø (født 18. juli 1952 i Lillesand) er en norsk reiselivsjournalist.
Aasbø jobbet som journalist i VG fra 1981 til 1990, og har siden jobbet som frilansjournalist og skrevet reisehåndbøker om blant annet Gran Canaria (1991) og Balearene (1993).
Aasbø jobber for tiden med to nye reisehåndbøker om henholdsvis Estland og Latvia.
Dverglerke
Dverglerke (vitenskapelig navn Calandrella brachydactyla) er en fugl i slekten Calandrella i lerkefamilien.
Utbredelse
Den finnes i det sørlige Europa, det nordvestlige Afrika og i det temperert Asia fra Tyrkia og det sørlige Russland til Mongolia.
Underarter
Det er beskrevet åtte underarter av dverglerke :
Norrmalmstorgranet
Norrmalmstorgranet var et ran og gisseldrama 23. til 28. august 1973 på daværende Kreditbanken ved Norrmalmstorg i Stockholm. Det bidro til Clark Olofssons berømmelse og i ettertid skulle Nils Bejerot gi navnet stockholmssyndromet på et aspekt av gislenes opplevelser.
Dramaets forløp
Ranet begynte med at en fange, Jan Erik «Janne» Olsson, på permisjon gikk inn på Kreditbanken ved Norrmalmstorg i Stockholm sentrum den 23. august 1973. Politi ble tilkalt og gikk inn i banken. Olsson var bevæpnet med en maskinpistol, som en av politimennene ble såret i hånden av.
Olsson tok tre kvinner og en mann av bankpersonalet som gisler og krevde at Clark Olofsson skulle føres til ham. Hans kravliste inneholdt videre: Tre millioner kroner, skuddsikre vester, hjelmer, to pistoler og en fluktbil. Olofsson ble hentet av politiet på fengslet i Norrköping og ble sluppet inn i banken. Der var det ytterligere en banktjenestemann sammen med gislene. De fire gislene var Birgitta Lundblad (31), Elisabeth Oldgren (21), Kristin Enmark (23) og Sven Säfström (24).
Ranerne og gislene barrikaderte seg siden i bankens hvelv. To politimenn lykkes med å komme seg inn og lukke hvelvdøren. Den 26. august boret politiet hull i taket, og førte ned et kamera og siden, den 28. august, for å slippe inn gass i hvelvet. For å hindre politiet fra å anvende gass ble gislene perioder tvunget til stå langs veggene med tau rundt halsen, slik at de ville kveles dersom søvngass ble sprøytet inn. To ganger skjøt Olsson opp gjennom hullet og andre gangen ble en kriminaltekniker truffet i hånden og i ansiktet.
Ved to tilfeller snakket Olofsson, Olsson, samt to av gislene med daværende statsminister Olof Palme.
Dramaet ble avsluttet i og med at politiet satte inn gass. Ingen av ranerne eller gislene ble skadd.
VM i fotball for kvinner 2011 kvalifisering CONCACAF
CONCACAF-kvalifiseringen til VM i fotball 2011 (engelsk CONCACAF Women's World Cup Qualifier ) ble spilt fra 28. oktober til 8. november 2010 på Yucatánhalvøya i Mexico. Det var det åttende mesterskapet i rekka, og Canada vant sin andre tittel etter å ha slått vertene Mexico 1–0 i finalen. Det var første gang Mexico arrangerte Gold Cup for kvinner.
USA var regjerende mestre, hadde vunnet seks av sju CONCACAF-mesterskap, og hadde vunnet 23 av 24 kamper i CONCACAF-mesterskapets historie. De klarte å strekke serien til 27 før de gikk på sitt første tap, 1–2 for Mexico i semifinalen.
Mesterskapet fungerte i første rekke som kvalifisering til VM 2011, og hadde også offisielt navn som VM-kvalifisering, ikke «Gold Cup» som i 1998, 2002 og 2006. De to finalistene Canada og Mexico gikk direkte til VM, mens USA fikk spille mot Italia om den siste mulige VM-plassen. Mexico kvalifiserte seg til VM for første gang siden VM 1999, da CONCACAF hadde tre plasser.
Kvalifisering
Som i 2002 deltok åtte lag i sluttspillet. USA, Canada og Mexico er direkte kvalifisert for sluttspillet. De øvrige fem plassene ble fordelt mellom Karibia (tre) og Mellom-Amerika (to).
Karibia
Tre lag kvalifiserte seg fra Karibia. Den karibiske kvalifiseringen foregikk i tre runder. 15 lag deltok i første runde, og kjempet om seks plasser i andre runde; i tillegg fikk to lag walkover i første runde. I andre runde ble de åtte lagene delt inn i to grupper á fire lag, hvor vinnerne gikk videre til sluttspillet, mens toerne i hver gruppe møttes hjemme og borte i to utslagskamper om den siste plassen.
Anguilla, Cuba og Guyana debuterte i mesterskapet. Anguilla hadde spilt vennskapskamper, men aldri deltatt i en offisiell turnering, men klarte å slå Grenada i sin første kamp. De tapte imidlertid for Barbados og nådde dermed ikke andre runde. De øvrige debutantene, Cuba og Guyana, ble nummer to i sine andre-runde-grupper, og møttes dermed til kamp om den åttende plassen i sluttspillet. Der vant Guyana 3–2 sammenlagt. Cuba hadde tidligere deltatt i OL-kvalifiseringen 2008, mens Guyana var uten offisielle resultater.
I Karibia deltok ikke Aruba, Bermuda, Caymanøyene, De britiske Jomfruøyer, Jamaica eller De nederlandske Antiller, som alle deltok i 2006. Montserrat er det eneste landet i CONCACAF som ikke har kvinnelandslag.
Første runde
Kampene ble spilt i mars 2010. Ett land hadde hjemmebane, og hvert lag møtte de andre lagene en gang hver. 17 lag ble i januar 2010 inndelt i fem grupper, men i mars 2010 annonserte CONCACAF en endring; Trinidad og Tobago og Cuba ble seedet direkte inn i andre runde. De resterende lagene ble inndelt i fem grupper á tre lag. Seks lag gikk videre fra første runde; vinnerne av gruppene og den beste toeren fra de andre fem gruppene. Kampene i første runde ble spilt mellom 3. mars og 1. april.
Gruppe B
Spilt i Puerto Rico
Gruppe C
Spilt i Antigua og Barbuda
Gruppe D
Spilt i Den dominikanske republikk
Gruppe F
Spilt i Trinidad og Tobago
Gruppe G
Kampene skulle opprinnelig spilles i Cuba, men ble flyttet på grunn av at Antigua og Barbudas landslag ikke kunne fly til Cuba.
Utslagskamp
De to beste lagene fra hver gruppe i andre runde skulle opprinnelig delta i et gruppespill om tre plasser, men 27. mai annonserte CONCACAF at gruppevinnerne går direkte til Gold Cup, og at de to gruppetoerne spilte mot hverandre i to kamper, én i hvert land, om den siste plassen i sluttspillet. Kampene ble spilt 26. juni og 3. juli.
Guyana lå under 0–2 sammenlagt etter 35 minutter av andre kamp, og måtte score tre mål for å gå videre.
Mellom-Amerika
Seks lag var påmeldt fra Mellom-Amerikas fotballforbund (UNCAF). Belize deltok for første gang i Gold Cup, men har vært med i kvalifiseringen til OL. Honduras var tilbake etter fravær i 2006.
Første runde
Første runde spilles som to grupper á tre lag. Opprinnelig skulle gruppevinnerne gå videre til en ny utslagsrunde, men sluttspillet ble utvidet fra seks til åtte lag etter vedtak i april, og dermed fikk Mellom-Amerika en plass til i sluttspillet. Gruppevinnerne går dermed videre.
Gruppe A
Spilt i Guatemala
Gruppe B
Spilt i Nicaragua
Sluttspillet
CONCACAF terminfestet turneringen i august 2010. Sluttspillet ble spilt på Yucatánhalvøya i Mexico mellom 28. oktober og 8. november 2010.
Gruppe B
USA var enda mer overlegne her enn Canada i den andre gruppen; de var det eneste laget med positiv målforskjell. Costa Rica var ikke direkte truet i kampen om den siste semifinaleplassen, da de vant 3–0 over den eventuelle gruppetreer Haiti.
Utslagsspill
I semifinalen vant Canada over Costa Rica etter oppskriften, selv om det tok over en time å score det første målet, men vertsnasjonen Mexico imponerte med å slå ut USA. Dette var første gangen Mexico vant over USA og første gangen USA ble slått ut av Gold Cup.
John av Eltham, jarl av Cornwall
John av Eltham (født 15. august 1316, død 13. september 1336) var sønn av Edvard II av England og Isabella av Frankrike.
Han ble født på Eltham Palace. Den 6. oktober 1328 ble han første jarl av Cornwall i den niende opprettelsen av tittelen.
John var forlovet med Maria, datter av Ferdinand IV av Castilla, men døde i Perth bare tyve år gammel, før de fikk giftet seg. Han ble gravlagt i Westminster Abbey i 1337.
Nordøstkorridoren
Nordøstkorridoren betegner en del av hovedveisystemet nordøst for Oslo, og omfatter Europavei 6, og Rv4 Trondheimsveien mellom Sinsen og Gjelleråsen og Rv150 Store Ringvei mellom Sinsen og Ulvensplitten, i tillegg til tverrforbindelsene Bredtvetdiagonalen og Fossumdiagonalen, samt Rv163 Østre Aker vei mellom Økern og Haavard Martinsens vei. Det omfatter også jernbanene Gardermobanen, Hovedbanen og Kongsvingerbanen.
Harald T. Andersen
Harald Torbjørn Andersen (født 3. januar 1933, død 11. januar 2023) var en norsk professor i fysiologi og lege.
Han ble cand.real./mag.scient. ved UiO i 1957, dr. philos. samme sted sted i 1963 og cand. med. samme sted i 1974. Han har vært dosent og professor i fysiologi ved Universitetet i Oslo, samt forsker ved flere amerikanske universiteter, bl.a. ved University of Pennsylvania, der han tok Ph.D.-graden. Andersen har også videreutdannet seg i flymedisin og var formann for Norsk Flymedisinsk Forening, og har som lege arbeidet ved Rikshospitalet. Han har også deltatt i ekspedisjoner vedrørende fysiologiske tilpasninger til klima hos isolerte folkegrupper.
Andersen var medlem av New York Academy of Science. Han er tildelt H.M. Kongens gullmedalje i medisin.
Einar Nilsen
Einar Nilsen er en norsk handikappidrettsutøver som har deltatt i paralympiske sommerleker én gang, der han vant én bronsemedalje i svømming.
Vassbygda
Vassbygda er en bygd i Stjørdal kommune i Trøndelag. Før 1962 tilhørte bygda Skatval kommune. Vassbygda er inndelt i to grunnkretser som hadde til sammen 262 innbyggere den 1. januar 2016. Fylkesvei 6806 forbinder Vassbygda med Kvislabakken ved Stjørdalshalsen (3 km) i sørvest og med Skjelstadmark (7 km) i nordøst.
Vassbygda ligger mellom bratte fjell- og åssider, og Liavatnet i dalbunnen er sannsynligvis opphavet til bygdenavnet. Litjtrøa og området rundt er mye brukt som utfartsområde.
Vassbygda er en del av Kvislabakken skolekrets og Stokkan ungdomsskolekrets. Tidligere utgjorde Vassbygda en egen skolekrets.
Mahir al-ʾAsad
Mahir Ḥāfiẓ al-ʾAsad (arabisk: ; født 8. desember 1967) er en syrisk offiser og politiker.
Han er den yngste sønnen til den tidligere presidenten Ḥāfiẓ al-Asad og broren til nåværende president Baššār al-ʾAsad. Han har deltatt i sentralkomitéen av Syrias Ba'athparti.
Siden desember 2011 har han hatt innreiseforbud i EU, utvidet til hans familie mars 2012. I juni 2011 fordømte den tyrkiske statsministeren Recep Tayyip Erdoğan Mahir al-Assads angrep på opposisjonsprotester som umenneskelig og oppfordret den syriske presidenten offentlig til å sende sin bror i eksil. I juni 2011 dukket det opp en video der han personlig skyter demonstranter under 2011-protestene i Damaskus.
Ifølge internasjonale medierapporter siden august 2012 skal Mahir al-Assad ha blitt alvorlig skadet i hånden og et bein i et bombeangrep i Damaskus 18. juli 2012, der svogeren Schaukat og Syrias forsvarsminister Daud Radschha var blant de dreptet. Imidlertid har han siden gjenopptatt sin aktive militære rolle.
Han har vært øverstkommanderende for Republikkanergarden og den fjerde pansrede divisjon, som er den syriske hærens eliteenhet og som sammen med det hemmelige politiet har utgjort kjernen i landets sikkerhetsstyrker.
Hi-NRG
Hi-NRG (uttales «high energy» ) er musikksjanger som består av disco eller elektronisk dansemusikk i høyt oppdrevet tempo. Den har sitt opphav i USA og Storbritannia på slutten av 1970-årene.
Som musikksjanger er den karakterisert av hurtig tempo, stakkato hi-hat-rytmer (i rytmemønsteret «four-on-the-floor»), høy vokallyd med gjenklang og pulserende, oktave basslinjer (konvensjonell bassgitar innspilt på halv hastighet slik at den høres ut som den er en oktav høyere når den avspilles normalt). Den eldste tilknytningen til denne sjangeren var såkalt italo disco, og senere ble sjangeren vesentlig i utviklingen av techno og dessuten, om enn i mindre grad, for house music. Musikere som Daft Punk, Jus†ice eller Calvin Harris representerte kun en liten del av disse musikerne, som hovedsakelig kom fra en bakgrunn med house music og electro-funk.
Alveslohe
Alveslohe er en kommune i kretsen Segeberg i Schleswig-Holstein, Tyskland. Kommunen ligger i Kaltenkirchenlands amt.
Siden lokalvalget i 2008 har den lokale listen BV hatt 9 mandater, mens CDU og De grønne har 4 mandater hver. Peter Kroll (BV) er borgermester.
Blois
Blois er en by og kommune i departementet Loir-et-Cher i regionen Centre-Val de Loire sentralt i Frankrike. Blois er hovedstad i departementet og ligger ved elva Loire, mellom Orléans og Tours.
Det berømte Château de Blois ligger her. Det var blant annet der Jeanne d’Arc ble velsignet av erkebiskopen av Reims før hun dro med hæren sin for å drive ut engelskmennene i Orléans.
Donkeyboy
Donkeyboy er en norsk popgruppe fra Drammen.
Bandet ble etablert i 2005 av Cato Sundberg, Kent Sundberg og Thomas Drabløs. Peter Michelsen og Alexander Garborg Ågedal ble senere medlemmer. Alexander Garborg Ågedal valgte i januar 2013 å slutte i bandet til fordel for å være mer sammen med sin datter.
Karriere
Donkeyboy satte flere norske single-rekorder med debutalbumet og ble de første artist som hadde fire låter inne på VG-lista Topp 20 samtidig, med «Ambitions» på 1.-plass (i sin 29. uke), «Sometimes» på 2.-plass, «Broke My Eyes» på 6.-plass og «Awake» på 17.-plass. De slo også den 45 år gamle ukesrekorden til The Beatles fra 1964. Beatles hadde 5 uker på rad på topp med låtene «I Feel Fine» og «If I Fell» ved årsskiftet 1964-65. Donkeyboy oppnådde 6 uker, før Rihanna klarte å splitte de to førstesinglene til Donkeyboy. Underveis gikk også «Ambitions» opp og tok førsteplassen en uke foran «Sometimes» før sistnevnte igjen overtok toppen. Også det er en rekord som det norske bandet er alene om. Dette skjedde den uka Donkeyboy ga ut debutalbumet. Samme uka lå de to låtene for fjerde uke på rad som nummer 1 og 2 på den offisielle norske radiolista Hit 40 også, det var det heller ingen artist som har klart før dem. Dessuten er de eneste band som har den unike trippelen å toppe albumlista samtidig med å ha dobbel topp på single- og radiolista Hit 40 samtidig. En rekord som kan synes bortimot uslåelig. Ambitions fikk 52 uker på VG-lista topp 20, da de gikk ut med en 18.-plass i uke 13 i 2010.
Etter suksessen med albumet og singlene, vant bandet tre priser under Spellemannprisen 2009; sangen «Ambitions» ble kåret til årets hit, videoen til sangen, som ble regissert av, ble kåret til årets musikkvideo, mens bandet vant klassen årets nykommer. I tillegg ble bandet nominert i klassen popgruppe og brødrene Cato og Kent Sundberg ble nominert til populærkomponist for musikken til debutalbumet. I 2011 ble bandet den første norske vinneren av EBBA-prisen, en europeisk pris som deles ut til fremadstormende artister eller grupper fra ulike land som har nådd publikum utenfor sitt eget land for første gang.
Oppfølgeralbumet Silver Moon ble gitt ut i 2012. Fra det ble singelen «City Boy» nominert til årets hit under Spellemannprisen 2012. Bandet slapp i 2013 ut singelen «Triggerfinger» og i mars 2014 «Crazy Something Normal». Sistnevnte ble nominert til årets hit under Spellemannprisen 2014.
I 2015 ble singelen «Downtown» utgitt, etterfulgt av «Lost» i 2016 og «Kaleidoscope» i 2017. Bandets siste singel per 2022, «Kentucky», ble gitt ut i april 2021.
Haakon VIIs gate (Oslo)
Haakon VIIs gate (1-9, 2-10) er en gate i Oslo sentrum. Gaten går fra Kronprinsesse Märthas plass og Olav Vs plass til Ruseløkkveien. Den ble i 1954 oppkalt etter Kong Haakon VII (1872–1957). Gaten ble opparbeidet i forbindelse med saneringen av Vestre Vika, og gatens vestre del følger omtrent den tidligere Bakkegatens trasé. Den ender i en trapp opp 7. juni-plassen, der Nils Aas' statue av Haakon VII er plassert.
Dag og natt
Dag og natt er en svensk dramafilm fra 2003 med Mikael Persbrandt og Maria Bonnevie.
Originaltittelen er Dag och natt, og regissør er Simon Staho, produsent er Anne Katrine Andersen, og manus er ved Simon Staho og Peter Asmussen. Filmen ble lansert i 2004 i Norge med 15 års aldersgrense.
Handling
Thomas (spilt av Mikael Persbrandt) har bestemt seg for at han ønsker å dø, og han bruker derfor sin aller siste dag på å kjøre rundt for å si farvel til alle han kjenner.
Blant annet sønnen hans, sin kone, elskerinnen, og alle andre han ønsker å si endelig farvel til. Men ingen andre forstår at hans farvel er definitivt, og at de aldri kommer til å treffe ham igjen.
Onsøyen Vestre
Onsøyen Vestre er en gård ved Elset, By og Haugen på Byneset i Trondheim kommune.
Gården har vært i samme slekt i rundt 600 år. Man savner opplysninger om gårdens eldste historie, men vet at det var tre oppsittere i 1519. Gården ble samlet på midten av 1500-tallet, og siden delt i to for en kortere periode i 1647.
Etymologi
Gården er nevnt ved navn i Fagrskinna (ca. 1220).
Gårdens areal er på 110 dekar innmark og 650 dekar utmark.
Armstedt
Armstedt er en kommune i kretsen Segeberg i Schleswig-Holstein, Tyskland. Kommunen ligger i Bad Bramstedtlands amt.
Annuitetslån
Et annuitetslån er et lån som nedbetales med like store terminbeløp, helt til lånet er innfridd. I begynnelsen er avdragsdelen liten, mens rentedelen er stor. Etter hvert som tida går stiger avdragsandelen og renteandelen blir mindre. Terminbeløpet kalles annuitet og finnes ved å multiplisere lånebeløpet med en annuitetsfaktor.
I forhold til et serielån med samme løpetid vil innbetalingene på et annuitetslån være lavere i begynnelsen, men større mot slutten. Både ved annuitetslån og ved serielån må du betale renter av den gjelden som til en hver tid gjenstår. Gjennom hele løpetiden er den samlede gjelden større ved et annuitetslån, og de totale rentekostnadene blir dermed større. Dersom en lånetaker har råd til å betjene de store første innbetalingene i et serielån, og kan opprettholde denne betalingsevnen, kan det imidlertid lønne seg å heller velge et annuitetslån med kortere løpetid.
Prissetting
Den faste månedlige betalingen for et annuitetslån er mengden låneren må betale hver måned som forsikrer at lånet blir nedbetalt i sin helhet med renter på slutten av løpetiden. Denne månedlige betalingen A avhenger av den månedlige rentefoten i (uttrykt som en brøk, ikke en prosent, dvs. dele sitert årlig nominell prosentsats med 100 og med 12 for å få den månedlige renten), mengden månedlige betalinger n kalt lånets løpetid og mengden lånt P_0 kjent som lånets hovedstol, hvis vi omorganiserer formelen for nåverdien av en vanlig annuitet får vi formelen for A: For eksempel, for et boliglån på 2 000 000 kr. med en fast årlig nominell rente på 6,5 % for 30 år, blir hovedstolen, den månedlige rentefoten blir , mengden månedlige betalinger blir  og den faste månedlige betalingen blir.
Marit Myrmæl
Marit Myrmæl (født 1954) er en norsk idrettsleder og tidligere langrennsløper som var en aktiv utøver fra slutten av 1970-årene til begynnelsen av 1980-årene. Hun representerte Meldal IL.
Myrmæl deltok i tre olympiske leker (1976, 1980 og 1984). Hennes beste individuelle plassering kom i Sarajevo i 1984 da hun ble nr. 7 på 10 km. Hun har også en 5.-plass fra stafetten i Innsbruck i 1976, og bronse på stafetten i OL 1980 i Lake Placid. Myrmæl deltok i to VM på ski, i 1978 og 1982. Den beste plasseringen hennes var en 5.-plass på stafetten i Falun i 1978, mens hennes beste individuelle var en 6.-plass på 20 km i Oslo i 1982.
Hun ble norsk mester fire ganger – 5 km 1976, 10 km 1979 og 20 km 1977 og 1979.
Georges Dufrénoy
Georges Dufrénoy (født 20. juni 1870 i Thiais, død 9. desember 1943 på Salles-en-Beaujolais) var en fransk post-impresjonistisk maler.
Andrea Huber
Andrea Huber (født 9. mai 1975), er en sveitsisk kvinnelig langrennsløper som deltok i de olympiske vinterleker 1998 i Nagano og 2002 i Salt Lake City.
Huber vant en olympisk bronsemedalje i langrenn under vinter-OL 2002 i Salt Lake City. Hun var med på det sveitsiske stafettlaget som kom på tredjeplass på 4 x 5 km stafett for damer, bak Tyskland og Norge. De andre på laget var Laurence Rochat, Brigitte Albrecht-Loretan og Natascia Leonardi Cortesi.
Øyvind Dybvad
Øyvind Dybvad (født 3. februar 1908 i Stjørdal, død 12. desember 1989 i Asker ) var en norsk barnebokforfatter, tegneserieskaper og redaktør av Norsk barneblad.
Han ble født i Stjørdal, men vokste opp på Frosta. Han var sønn av lærer Sivert Andreas Dybvad og hustru Lorentse Johansdatter Hellesleiret, begge fra Lånke. Han giftet seg med Borghild Økset fra Hernes.
Han mottok Kongens fortjenstmedalje i gull i 1986, var æresmedlem i Noregs mållag og flere perioder leder av Bondeungdomslaget i Oslo og Trønderlaget i Oslo.
Marie-Laure de Lorenzi
Marie-Laure de Lorenzi (født 21. januar 1961, i Biarritz, Frankrike) er en tidligere profesjonell golfspiller. Hun debuterte på Ladies European Tour i 1987, og la opp i 2004.
Karrieren som amatør
Spansk mester 1978, 1980, 1983. Fransk mesterskap for jenter i 1976. Britisk mesterskap for jenter 1978. Lukket fransk mesterskap 1983. Representert Frankrike i VM for lag, EM junior lag, og EM for lag.
Karrieren som profesjonell
Vant to ganger i debutsesongen 1987 på LET. Året etter ble det rekord på Ladies European Tour, 7 seire, og dermed toppet hun pengelisten allerede i sin andre sesong. Også i 1989 toppet hun pengelisten. Hun endte på topp-ti på Order of Merit 10 ganger i løpet av karrieren.
I alt ble det 19 seire på LET, den siste i 1997 (Swiss Open).
Solheim Cup
1990, 1996, 1998. På 11 matcher har de Lorenzi 3 seire og 8 tap.
Helen Alfredsson har utpekt de Lorenzi til å være hennes visekaptein 2007.
Fabio Casartelli
Fabio Casartelli (født 16. august 1970 nær Como i Italia, død 18. juli 1995) var en italiensk profesjonell syklist som blant annet ble olympisk mester i Sommer-OL 1992.
Casartelli omkom på veien ved Col de Portet d'Aspet i Frankrike under utforkjøringen ned fjellet på 15. etappe av Tour de France 1995.
Amatørkarrieren
Fabio Casartelli viste stort talent som amatørsyklist. Han hadde mange fine seire og plasseringer i perioden 1990–1992, der høydepunktet var gullemdaljen i landeveisrittet i OL 1992 i Barcelona foran nederlandske Erik Dekker og Dainis Ozols fra Latvia.
Profesjonell karriere
Casartelli ble profesjonell for laget Ariostea i 1993. Dette året vant han en etappe i rittet Settimana Bergamasca, kom på andreplass i en etappe i Sveits rundt, og fullførte Giro d'Italia. I 1994 gikk han til laget ZG-Mobili, før han sesongen etter gikk til Team Motorola. Han kom på sjetteplass i det spanske rittet Clásica de Almería og tredjeplass på andre etappe i Murcia rundt. I Tour de France 1995 kjørte Casartelli sammen med Alvaro Mejia, Frankie Andreu, Lance Armstrong, Steve Bauer, Kaspars Ozers, Andrea Peron, Jack Swart og Sean Yates.
Dødsfallet
18. juli, på femtende etappe av Tour de France, veltet Fabio Casartelli og noen andre av rytterne i nedkjøringen fra Col de Portet d'Aspet i Pyreneene. Casartelli pådro seg alvorlige skader i ansiktet og hodet, og mistet bevisstheten. Under helikoptertransport til et lokalt sykehus sluttet han å puste, og etter flere gjenopplivningsforsøk ble han erklært død. Mange har hevdet at en moderne sykkelhjelm ville ha reddet livet til Casartelli, men slaget var ikke bare mot den delen av hodet som blir beskyttet av en hjelm, og i en hastighet på nesten 100 km/t vil støtenergien være mer enn 20 ganger høyere enn det en typisk hjelm er utviklet for å absorbere.
Etter nøye overveielser valgte Motorola-laget å fortsette Tour de France. Det øvrige feltet hedret Fabio ved å la lagkameratene vinne den neste etappen uten konkurranse. Société du Tour de France delte ut etappepremier som vanlig, og rytterne donerte alle prispengene til et fond som ble opprettet for Casartellis familie. Tour-ledelsen la til like mye penger, og flere tusen enkeltpersoner, spesielt i USA, gav sine bidrag til fondet.
Under Tour de France 2005 ble det holdt en minnemarkering ved et monument på stedet der Casartelli omkom. Denne markeringen ble holdt på den 15. etappen, som gikk forbi stedet Casartelli omkom. Casartellis enke og sønn deltok i tiårsmarkeringen. Sønnen ble født samme år som Casartelli døde. Casartelli er en av fire syklister som har måttet bøte med livet under Tour de France. Casartelli syklet for det amerikanske laget Motorola. Han var den siste utøveren som ble plukket ut til touren for dette laget i 1995. Han ble da valgt istedenfor lagkameraten George Hincapie som skulle vinne den samme 15. etappen ti år senere.